கேள்வி: பருத்திப்பள்ளி அண்ணமார்சாமி கோயில் - கோயில் அமைப்பு பற்றி நீங்கள் என்ன அறிந்துள்ளீர்கள்?
பதில்: இக்கோயிலில் விநாயகர்,பொன்னர்,சங்கர்,தங்காயி சன்னதியும், வடபுறம் மந்திர முனியும் , தென்புறம் மகாமுனியும் காவல் தெய்வமாக உள்ளனர். மகாமுனியின் பீடத்தின் தென்புறமாக ஆதி முன்னோர்களின் நினைவு வழிபாட்டு சின்னம் உள்ளது. இக்கோயில் கொங்கு நாடார் சமூகத்தைச் சேர்ந்த திட்டி மூப்பர் அவர்களின் வம்சாவழிக்கு பாத்தியப்பட்டது. தற்போது திட்டி மூப்பர் அவர்களின் வகையறாவை சேர்ந்தவர்கள் சுமார் 2000 குடும்பத்தினர் தமிழகம் மட்டுமல்லாது இந்தியாவின் பிற மாநிலங்களிலும் வசித்து வருகிறார்கள். வருடம் தோறும் கார்த்திகை மாதம் நடக்கும் திருவிழாவிற்கு இந்தக் கோவிலின் பங்காளிகள் இந்தியாவின் எங்கு இருந்தாலும் திருவிழாவிற்கு ஒன்றுகூடி தங்கள் குல தெய்வத்திற்கு ஆடு, கோழி, பன்றி பலியிட்டு முப்பூசை செய்து சிறப்பாக வழிபடும் வழக்கத்தை கொண்டவர்கள். 2005-ம் ஆண்டு நடைபெற்ற திருக்குடமுழுக்கு விழாவில் தினத்தந்தி அதிபர் இரண்டாம் பராக்கிரம பாண்டியன் பத்ம ஶ்ரீ பா. சிவந்தி ஆதித்தனார் அவர்கள் சிறப்பு அழைப்பாளராக கலந்து கொண்டு விழாவினை சிறப்புற நடத்தி கொடுத்தார் என்பது குறிப்பிடத்தக்கது. அதனைத் தொடர்ந்து இன்று வரை பருத்திப்பள்ளி பங்காளிகள் வகையறாவை சேர்ந்த 2000 குடும்பத்தார்கள் குடும்பத்தார்கள் பராமரிப்பில் மாதம்தோறும் வருகின்ற அமாவாசை ,பௌர்ணமி ,வெள்ளிக்கிழமை , சஷ்டி , பிரதோஷம் முதலான நாட்களில் மூல உற்சவரான தங்காய் அம்மனுக்கு அபிஷேகம் மற்றும் பூஜைகள் நடைபெற்று வருகிறது.